شەفەق
نیوز/ دەیان لە خاوەن پیشەیل پیشەسازی لە سلێمانی، ئمڕوو سێشەممە، وسیانیگ
ناڕەزایی لەبان زیایکردن باجەیل رێک خستن.
پەیامنێر
ئاژانس شەفەق نيوز وت: ناڕەزایل و سیانیان لە وەردەم کارخانە ودوکانەیلیان لە ناوچەی
پیشەسازی دویەم لە سلێمانی ڕێک خستن.
حاجی
بەختیار، خاوەن دوکان ئاسنگەریە، ئەرا پەیامنێر ئاژانس شەفەق نيوز وت: ئی ناڕەزاییە
لەبان زیایکردن ئەو باجەیلە تیەێد ک حکومەت لەبانمان چەسپانەی، دیاری کرد ک هەر دوکانیگ
پابەندە وە داین پویل فرەیگ جویر کرای کارەبا وئاو و شارەوانی و مووڵەت پیشە، وتابلۆی
پڕۆپاگەندە، و باجەیلیگتر.
محمد
ئەحمەد، یەکیگە لە شاگردەیل ناو یەکیگ لە کارخانەیل پیشەیی وت: زیایکردن باجەیل وە
بەدی هاتە بان داهات کارخانەیل، ک وەگەرد ئەو باجەیلە نیەگونجیەێد.
وتیش:
حکومەت پەیمان خاوەندارکردن ئی دوکانەیلە دا ئەرا ئەوانەگ یە ١٥ ساڵە هانە ناویان،
باوجی حکومەت ئی پەیمانە وەجی ناورد، وتیش؛ بایەتە حکومەت وە چەو باوگ بنووڕێدە پیمان
و خوەی زانێد ک وەدویاچگن کارمان لەوەر قەیران داراییە، ئەراوە داوا لە حكومەت کەیمن
واز لە بردن باجەیل ناگرنگ بارێد و کەمنەو بکەێد.
